CELEX: 62015TN0138
Language: hu
Date: 2015-03-25 00:00:00
Title: T-138/15. sz. ügy: 2015. március 25-én benyújtott kereset – Aanbestedingskalender és társai kontra Bizottság

15.6.2015   
            
            
               HU
            
            
               Az Európai Unió Hivatalos Lapja
            
            
               C 198/39
            
         2015. március 25-én benyújtott kereset – Aanbestedingskalender és társai kontra Bizottság
   (T-138/15. sz. ügy)
   (2015/C 198/53)
   Az eljárás nyelve: angol
   
      Felek
   
   
      Felperesek: Aanbestedingskalender BV (Ede, Hollandia); Negometrix BV (Amszterdam, Hollandia); CTM Solution BV (Breukelen, Hollandia); Stillpoint Applications BV (Amszterdam, Hollandia) és Huisinga Beheer BV (Amszterdam) (képviselők: C. Dekker és L. Fiorilli ügyvédek)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               az EUMSZ 263. cikk és 264. cikk alapján semmisítse meg az SA.34646 (2014/NN) (korábbi 2012/CP) – A holland TenderNed elektronikus közbeszerzési platformról szóló 2014. december 18-i európai bizottsági határozat azon részét, amely megállapítja, hogy a TenderNed tevékenységei általános (nem gazdasági) érdekű szolgáltatásnak minősülnek, és ezért a TenderNed végrehajtása és finanszírozása nem minősül állami támogatásnak;
            
         
               —
            
            
               az alperest kötelezze saját költségei és a felperesek részéről felmerült költségek viselésére; és
            
         
               —
            
            
               hozzon meg minden más, a Törvényszék által megfelelőnek tartott intézkedést.
            
         
      Jogalapok és fontosabb érvek
   
   Keresetük alátámasztása érdekében a felperesek egyetlen jogalapra hivatkoznak.
   
               1.
            
            
               Az első jogalap azon alapul, hogy az Európai Bizottság nyilvánvaló mérlegelési hibát követett el, és tévesen alkalmazta a jogot, amikor megállapította, hogy a TenderNed szolgáltatásai általános (nem gazdasági) érdekű szolgáltatásnak minősülnek.
               
                           —
                        
                        
                           A felperesek azzal érvelnek, hogy a TenderNed tevékenységei gazdasági jellegűek, és nem tartoznak az állami jogkörök közé, mivel e szolgáltatások nem erednek az EU közbeszerzési irányelveiben előírt kötelezettségekből, a TenderNed nem hatósági minőségben jár el, a TenderNed tevékenységei nem szükségesek az EU közbeszerzési irányelveinek való megfelelés biztosításához, az EU közbeszerzési irányelveiben foglalt kötelezettségek teljesítése más eszközökkel is biztosítható, és mert a holland közbeszerzési jog az elektronikus közbeszerzések piacán lehetővé teszi a kereskedelmi kezdeményezéseket.